La corte de Faraón

La corte de Faraón (La kortego de Faraono) estas hispana komedia filmo de 1985 reĝisorita de José Luis García Sánchez kaj ĉefrolulita de Ana Belén kaj Antonio Banderas. La filmo estas bazita sur muzikaj scenoj elektitaj de la zarzuelo samnoma. Ĝi estas parodio de la hispana socio de la 1940-aj kaj 1950-aj jaroj uzanta zarzuelon de 1910, kiu estis populara en Hispanio.

 Intrigo 

La agado de la filmo startas kaj finiĝas je la aresto de grupo de duonamatoraj aktoroj kiu ludas tiun zarzuelon kaj estas arestitaj pro malobeo de la cenzuro. El tiu komenco oni rakontas kiel ĉio okazis. Tiel oni trarigardas multajn aspektojn de la socia vivo: la disvolvigo de la teatra trupo, la problemoj kun la aŭtoritatoj kaj precize kun polico kaj cenzuro, la nuancoj pro religio, ĉar oni dungas monaĥon (Antonio Banderas) kiel partneron por la seksalloga protagonistino (Ana Belén), la vivo en mezklasa pensiono.

Uzante la rimedon de "teatro ene de teatro" oni ludas pri la kontrasto/komplemento inter la roloj (respektive scenoj) kiujn ludas la geaktoroj kaj ili mem.

Geaktoroj kaj roloj
 Ana Belén kiel Mari Pili / Lota
 Fernando Fernán Gómez kiel Roque
 Antonio Banderas kiel Monaĥo José / José poste
 Josema Yuste kiel Tarsicio / Putifar
 Agustín González kiel Pastro Calleja
 Quique Camoiras kiel Corcuera / Reĝo
 Mary Carmen Ramírez kiel Fernanda / Reĝino
 Juan Diego kiel Roberto
 Milagros Martín kiel Raquel
 Guillermo Montesinos kiel Antonio / José komence
 Millán Salcedo kiel Verŝoservisto
 Antonio Gamero kiel Ramírez
 José Luis López Vázquez kiel Policestro
 María Luisa Ponte kiel Patricia
 Guillermo Marín kiel Prioro
 Luis Ciges kiel Huete

 Eksteraj ligiloj 
 Scenaro de la filmo. Teksto en PDF en la retejo de la Biblioteca Virtual Miguel de Cervantes.



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 1985
Kategorio:Komediaj filmoj
Kategorio:Romantikaj komediaj filmoj
Kategorio:Muzikaj filmoj
Kategorio:Muzikaj ĝenroj
Kategorio:Verkoj adaptitaj al kino